Cecilia Bolocco

Cecilia Carolina Bolocco Fonck (Santiago, Txile, 1965eko maiatzaren 19a) txiletar moda-diseinatzailea, telebistako aurkezlea, modeloa eta aktorea da. 1987ko maiatzean Miss Unibertso hautatu zutelako egin zen ezaguna.

Hainbat telebista saiotan parte hartu zuen bere herrialdean, Ameriketako Estatu Batuetan eta Mexikon, nabarmenenak Viva el lunes eta La noche de Cecilia. Aktore ere jardun zuen. 2007an dibortziatu zen Carlos Menem argentinar politikari ospetsuarekin ezkonduta egon ondoren.

 Biografia 
ezkerrera|thumb|Bolocco, 1985eko ballet klaseetako batean.|244x244px
 Familia eta lehen urteak 
Santa María de Santiago klinikan jaio zen, Enzo Bolocco Cintolesi enpresaburuaren eta Rose Marie Fonck Assler-en alaba, 1959an ezkonduak. Bost neba-ahizpetatik hirugarrena izan zen, neba nagusiagoak Juan Pablo eta Rodrigo (1986an hil zen) eta ahizpa gazteagoak Verónica eta Diana. Haren aita , Ford etxearekin batera, Chilemotores eta Txileko Bolocco Telebista industriaren jabea zen, legez kanpoko aberastasun-jarduerengatik zalantzan jarria.

Haurtzaroan eta nerabezaroan, bere denbora-pasa nagusia ballet klasikoa izan zen lau urtetik 18 urtera.

 Ikasketak 
Lehen eta bigarren hezkuntzako ikasketak egin zituen Santiago Collegen, eta ikastetxeko erregina titulua izan zuen 16 urterekin. Ez zen ikasle nabarmena izan, baina matematikarako bai, gaitasun itzela zuen. 1982an, Txileko Santiagoko Unibertsitatean (USACH) sartu zen ingeniaritza zibila ikastera, eta karrera utzi egin zuen beste zerbait egin nahi zuen eta. Gero, INCACEA institutuan jantzi-diseinua ikasi zuen.

 Bizitza pertsonala 
Harreman sentimentalak direla eta, prentsaren arreta erakarri du.

1990eko martxoaren 3an, AEBko Michael Young telebista-ekoizlearekin ezkondu zen Cousiño Jauregian. Herriko hedabideek errege-erregina ezkontza izan balitz bezala estali zuten gertaera. 1995eko uztailean banandu zen bikotea, eta 2001ean baliogabetu zuten ezkontza.

Txilera itzuli zenean, maitasun-harremana izan zuen Viva el lunes saioko lankidearekin, Kike Morandé telebista-animatzaile ezkonduarekin. Azkenik, 1998an hautsi zen bikotea, Morandék familia berregitea erabaki zuenean. Ostean, Keko Yunge kantautorearekin eta Paulo Coelho idazle brasildarrarekin izan zuen harremana.

1999an Argentinako hiribururuko Etxe Arrosan elkarrizketa batean ezagutu zuen Carlos Menem eta 2001eko maiatzaren 26an ezkondu zen. Izan duen seme bakarra harexekin izan zuen, Máximo Saúl Menem Bolocco (Santiago, 2003ko azaroaren 19a). Bikotea 2007an hasi zen dibortzio-izapideak egiten.

2016. urtean harreman sentimentala hasi zen José Patricio “Pepo” Daire Barrios enpresaburuarekin. 2020an konpronisoa iragarri zuten eta 2022ko urriaren 8an ezkondu ziren.

 Bizitza publikoa 
 Miss Unibertso 
1987ko apirilaren 20an Miss Txile aukeratu zuten, prentsari «[irabazi dut] onena naizelako; nortasuna dut, fisiko atsegina, eta, garrantzitsuena, oso ondo egiteko gogoa dut, arrakasta izateko nahia. Merezi dudalako irabazi dut».

Miss Txile izatean aukera eman zion beste bi lehiaketatan hautagaia izateko. Apirilaren amaieran Cartagenan (Kolonbia) egindako Miss Hego Amerika lehiaketan parte hartu zuen. 1987ko maiatzaren 27an (tokiko ordua) Miss Unibertso edertasun-lehiaketa irabazi zuen Singapur hirian (Singapur), Txileko lehena  izan zen lehiaketa hori irabazten. Lehiaketaren amaieran, Rubén Camposek diseinatutako jantzi zuri batekin aurkeztu zen. Urte beteko erreginaldian, Los Angelesen (Kalifornia) kokatu zen.

Miss Unibertso 1993ko ekitaldian aurkezlea izan zen, eta Miss Uniberto 1996ko epaile-taldeko kide izan zen.

 Telebistako ibilbidea 
ezkerrera|thumb|Bolocco, 2010|198x198px
1988an karrera bat hasi zuen Txileko TVN telebistan, Porque hoy es sábado saioan. 1989 eta 1990 bitartean, Canal 13ko Martes 13 animaziokidea zian zen.

1990eko ekainean, Atlantara (Georgia) joan zen bizitzera, CNN en Español kateko aurkezle titular gisa lan egiteko. CNNk akordio bat zuen Telemundoarekin, eta Miamira (Florida) bidaltzea erabaki zuen. Geroago, Telemundo katean La buena vida eta Ocurrió así, eta bi Emmy sari irabazi zituen. Morelia (1995-1996) telenobela mexikarrean Karina Lafontaine de Monteroren paper antagonista hartu zuen aktore gisa. Telesisak ekoitzi zuen, eta arrakasta izan zuen kontinente osoan, eta 70 herrialdetan baino gehiagotan transmititu zen, Txilen eta Europako nazioetan barne. 1995ean, Antonio Vodanovicekin batera, 36. Viña del Marko Nazioarteko Kantu Jaialdia animatzaile lanetan jardun zuen. Txilera itzuli zenean, urte bereko urrian, Txileko telebistako saio arrakastatsuenetako bat bultzatu zuen: Viva el lunes (1995-2001), Francisco Javier Morandé eta Álvaro Salas umoristarekin batera. Denbora horretan, bere irratsaio propioa ere izan zuen, eta bi izar-saio bakarka gidatu zituen: Buenas noches, Cecilia eta La noche de Cecilia, biak Canal 13koak.

2000ko otsailean, 41. Viña del Marko Nazioarteko Kantu Jaialdiaren gidaria izan zen. Geroago Fernando Gaitán gidoilari kolonbiarrak Yo soy Betty, la fea Kolonbiako telenobelan parte hartzera gonbidatu zuen. 2001eko otsailean 42. Viña del Marko Nazioarteko Kantu Jaialdiaren gidaria izan zen berriro. 2002an hasita bi denboralditan, Canal 13ko Aquí se pasa Mundial  saioa gidatu zuen, Álvaro Salasekin batera. 43. Viña del Marko Nazioarteko Kantu Jaialdiaren amaierako gaua animatu zuen, Estadio Nazionalean Teletoiaren itxieran parte hartzeaz gain.

Ondoren, La noche de Cecilia telebista-proiektua —programa zaharraren jarraipena, baina etapa horretan Mega telebista-seinale irekiak emana— ez zituen kritika onak jaso eta entzule gutxi izan zituen eman zen aldi laburrean. 2006ko abenduan, Canal 13ra itzuli zen, 2007ko urtarrilean reality show Fama animatzeko. Urte hartako otsailean, 48. Viña del Marko Nazioarteko Kantu Jaialdiaren galara iritsi zenRubén Campos diseinatzailearen jantzi beltz gardenarekin. 2007ko martxoaren 14an hasi zen ¿Quién cambia a quién? Britainia Handiko Wife Swap saioan oinarrituta zegoena. 10 atal zituen.

2015eko apirilaren 23tik aurrera, eta Canal 13ren produkzioko gonbidapen baten ondoren, Vertigo saioaaren gidaritza bere gain hartu zuen, bere ahizpa Diana Boloccoren ordez. Hark izarraldia utzi zuen, umea izan aurretik eta ondoren. Diana itzuli zenean, saioa utzi zuen.

2022an, telebistara itzuli zen Canal 13koTodo por ti elkarrizketa-saioa gidatzeko. 2022ko urriaren 23an estreinatu zen.

 Publizitatearen aurpegia eta hastapenak 
Falabella saileko dendetako edertasun-produktuen kanpaina esklusibo batzuen aurpegia da, eta «100% jarrera» esloganarekin, bai Txilen bai Perun. 2008an, lehen arropa-linea atera zuenzuen Falabellan.

2001ean, bere web gune ofiziala (isomos.com atera zuen, eta urtebete eta erdi geroago itxi zen, baliabide ekonomikorik ez zegoelako.

2012an, BMWk hogeita hamar automobilen edizio mugatua kaleratu zuen, X1 modelokoa, Cecilia Boloccoren zigiluarekin, berak aukeratu baitzituen karrozeriaren koloreak, hagunen diseinua eta barruko materialak. Gainera, 2013an, Magefesarako eltze eta zartagin-lerro bat diseinatu zuen.

 Filmografia 

 Telebistako aurkezlea 
UrteaSaioaKanalaLurraldea1988Porque hoy es sábadoTVN 1989-1990Martes 13Canal 131990-1991Telemundo CNNCNN en Español 1992-1993Ocurrió asíTelemundoLa buena vidaTelemundoEsta noche con Cecilia BoloccoTelemundo1993Miss UniversoCBS  1995-2001Viva el lunesCanal 13 1997Buenas noches, Cecilia1999La noche de Cecilia2002Aquí se pasa Mundial2005La noche de CeciliaMega2007FamaCanal 13¿Quién cambia a quién?2015Vértigo2016Bailando2022Todo por ti

UrteaEgitarauaPaperaKapitulua(k)IgorleaHerrialdea1995-1996Morelia"Monteroko Karina Lafontaine"235Telebista 2000Ni Betty naiz, itsusiaBere burua2RCN telebista 2005La NanyBere burua1Mega 

 Eztabaidak 

 Dirua garbitzearen salaketa 
2015eko ekainetik aurrera, Cecilia Boloccok Manuel Garrido diputatu erradikal argentinarrak jarritako diru-zuriketa salaketari aurre egin behar izan zion. Carlos Menem senar ohiarekin elkartean bitartekari-lana egin izana leporatu zioten, Argentinan zenbait jabetzari zegozkion aktiboak zuritzeko. Kasuaz María Romilda Servini eta Jorge Di Lello fiskala arduratu ziren epaitegian; epaitegitik froga-neurriak eskatu ziren legez kontrako aberaste, diru-zuriketa eta estalketa delituak barne hartzen zituen ikerketa judizialean aurrera egiteko.

 Sariak 

 La Concepcióneko heroiak (1987): "Gazte nabarmenak". Augusto Pinochetek eman zion, Miss Unibertso izateagatik.
 1989ko Urrezko erramua, Telebistako Animatzaile Onenaren saria, Martes 13 (13. kanala) lanarengatik.
 Emmy 1992 "Ekoizle Onenaren" saria, "Esta Noche con Cecilia Bolocco (Telemundo).
 1992ko Emmy saria "Gidari hoberenari", Esta Noche con Cecilia Bolocco (Telemundo).
 TV Grama 1996 Urteko animatzaile saria, Viva el lunes (13. kanala) saioan egindako lanarengatik.
 TV Grama 1996 saria, Entretenimendu-programa hoberenari, Viva el lunes (13. kanala).
 Vitra-Punta del Este 1997 saria, "Urteko Txileko irudirik nabarmenenari".
 TV Grama 1997 saria, Urteko animatzaile saria, Viva el lunes (13. kanala) saioan egindako lanarengatik.
 TV Grama 1997 saria Entretenimendu-programa hoberenari, Viva el lunes (13. kanala).
 1997ko APES saria "Telebistako animatzaile hoberenari", Viva el lunes (13. kanala).
 1998an Revista Caras saria, hamarkadako 11 aurpegi berezienak, telebistako animazioagatik.
 TV Grama 1998 Urteko animatzaile saria, Viva el lunes (13. kanala) saioan egindako lanarengatik.
 TV Grama 1999 saria "Txileko Telebistaren irudi handia".
 2005eko Munduko Bakerako Emakumeen Federazioaren Sari Nagusia

 Erreferentziak 

 Kanpo estekak 


Aurrekoa:
Bárbara Palacios, Miss Unibertso 1987Hurrengoa:
Porntip Nakhirunkanok , 

Kategoria:Santiagotarrak (Txile)
Kategoria:Txileko telebista aurkezleak
Kategoria:Emakume moda diseinatzaileak
Kategoria:Emakume modeloak
Kategoria:Txileko modeloak
Kategoria:Emakume aurkezleak
Kategoria:Emakume aktoreak
Kategoria:Txileko aktoreak
Kategoria:Miss Unibertsoren irabazleak